  Майя Бывальцева 2020-тӥ арын Удмуртия гурт интывылъёсты азинтон понна федерал коньдэтысь 1 миллиард манет басьтоз. Улосвыллэн тӧроез Александр Бречалов вылэ чӧлскыса, со сярысь элькун тӧролэн но кивалтэтлэн пресс-службазы ивортэ. Висъям коньдонлэн быдӟалаезъя Удмуртия Россиысь улосвылъёс пӧлын ньылетӥ интыын. Улосвылысь гурт интывылъёсты азинтон понна 2020-тӥ арын ми федерал коньдэтысь 1 миллиард манет пала басьтомы Александр Бречалов, Удмуртилэн тӧроезКоньдонэз кӧня ке ӧръёслы люкозы, со пӧлын улон инты пуктонэз, инженер но транспорт инфраструктураез азинтон, коркаос ӝутон улэ интыосты дасян, гуртын улӥсьёслы уже интыяськыны юрттон. Одӥгез чылкак выль ӧр – гурт предприятиослы егит ӧнерчиосты нимысьтыз дышетэмзы понна быдтэм коньдонзылэсь 30 процентсэ берыктон. Сыӵе ик юрттэт студентъёс практика ортчон вакытлы чакламын. Элькунын улӥсьёс пӧлысь 30 процентлэсь уноез гурт ёросъёсын улэ, озьыен воштӥськонъёс кӧня ке сюрс адями вылын шӧдӥськозы Александр Бречалов, Удмуртилэн тӧроезТужгес трос коньдон – федерал коньдэтысь 554 миллион 400 сюрс манет но улосвыл коньдэтысь 130 миллион манет – удысэтлэн «Гурт интывыллэн туала тусыз» («Современный облик сельских территорий») нимысьтыз программаеныз чаклам ужрадъёсты быдэстыны мыноз, со кун программалэн одӥгез валтӥсез ӧрез. Федерал быръёнъёсты Удмуртиысь ньылез ёросъёс ортчизы – Эгра, Кез, Шаркан но Сьӧлта. Озьы Эгра ёросысь 12 гуртъёсын улӥсьёс доры чагыр эстӥськон вуоз. Вуоно арын отын газ гумыосты кыскон ужъёсты нуозы. Шаркан черкогуртын лулчеберетъя но шутэтсконъя центр пуктозы, стадионэз рос-прос тупатъялозы. Шаркан ёросысь Сосновка черкогуртын выль лулчеберет юрт ужаны кутскоз, солы выль автобус но басьтозы. Кез каргуртын спортысь пӧртэм амалъёсын вырон инты, ёрос эмъюртлы но котырысьтыз микрорайонлы очистной сооружениос лэсьтозы. Вуж Гӧя гуртын лулчеберет юртэз рос-прос тупатъялозы, Пышйыр, Ключевской, Адямигурт гуртъёсын газ гумыос лэсьтозы. Сьӧлта ёросын озьы ик чагыр эстӥськон но ву гумыос лэсьтозы, ёрос центрын спортысь пӧртэм амалъёсын вырон инты кылдоз. Гурт интывылъёслэсь туала туссэс кылдытон улсын чакламын мерлык но лулчеберет удысысь юртъёсты пуктон, выльдон, быдэсак тупатъян (нылпи садъёс, школаос, амбулаториос, ФАП-ёс но лулчеберет юртъёс); мерлык но лулчеберет удысъёслы автомобильёс но ужан тӥрлык басьтон; ву, газ гумыос кыскон, интернет вотэсэн герӟан Тегъёс: Лулчеберет чагырэстӥськон Удмуртия гурт коньдон лэсьтськон АлександрБречалов 100ар  